# Marc Guiu Paz

Marc Guiu Paz (castellà: Marc Guiu) (Granollers, 4 de gener de 2006) és un futbolista català que juga com a davanter al Chelsea FC. El 22 d'octubre del 2023 va debutar amb el primer equip del FC Barcelona, i va esdevenir així el jugador que menys temps ha necessitat per marcar el seu primer gol amb el club, marcant 33 segons després d'entrar al camp.

## Carrera de club

Marc Guiu va néixer a Granollers, i de ben petit la família va anar a viure al barri del Virgili, el Temple i Ca n'Abril (Santa Maria de Palautordera), a tocar de Sant Celoni, on va estudiar a l'escola Cor de Maria de Sant Celoni. Va començar a destacar en el futbol de ben petit, jugant com a prebenjamí a la Penya Barcelonista de Sant Celoni, i el 2013, a set anys, va fitxar pel prebenjamí del Futbol Club Barcelona. De llavors ençà, ha passat per totes les categories del futbol formatiu blaugrana, fins a debutar amb el primer equip l'octubre de 2023, a 17 anys.
Al juny de 2023 va ser convocat per primera vegada amb la selecció absoluta per als partits de pretemporada contra el Celta de Vigo i el Vissel Kobe japonès. Guiu va debutar oficialment amb el Barcelona en aquest últim partit, substituint al descans Robert Lewandowski.
L'11 d'octubre de 2023, va tornar a ser convocat amb el primer equip per a un partit de Lliga contra el Granada, encara que finalment no va participar en la trobada. Aquest mateix mes, va ser nomenat pel diari anglès The Guardian com un dels millors jugadors del món nascuts el 2006. El 22 d'octubre, Guiu va debutar amb l'absoluta com a suplent al minut 79 i va marcar el gol de la victòria en 23 segons al segon toc davant l'Athletic Club (1-0). Amb 17 anys i 291 dies, es va convertir en el debutant més jove i més ràpid en marcar amb el FC Barcelona a la Lliga. Tres dies després, va debutar a la Lliga de Campions en una victòria per 2- 1 davant l'Xakhtar Donetsk.

### Chelsea FC

L'1 de juliol de 2024, Guiu es va unir al Chelsea FC de la Premier League per una quota de 6 milions d'euros. signant un contracte de cinc anys amb el club.

## Selecció estatal

Marc Guiu va debutar oficialment amb la selecció de futbol sub-17 d'Espanya el 25 de gener de 2023 en un amistós contra Itàlia en el qual va marcar dos gols. Fins avui, ha jugat 8 partits amb la selecció, marcant un total de 7 gols.

## Estadístiques
### Clubs

Actualitzat a l'últim partit disputat el 22 d'octubre del 2023.
| Club | Div. | Temporada | Lliga | Lliga | Lliga | Copes nacionals | Copes nacionals | Copes nacionals | Copes internacionals | Copes internacionals | Copes internacionals | Total | Total | Total |
| Club | Div. | Temporada | Part. | Gols | Assist. | Part. | Gols | Assist. | Part. | Gols | Asist. | Part. | Gols | Assist. |
| FC Barcelona Atlètic Catalunya | 1a F | 2023-24 | 1 | 0 | 0 | ― | ― | ― | ― | ― | ― | 1 | 0 | 0 |
| FC Barcelona Atlètic Catalunya | Total club | Total club | 1 | 0 | 0 | 0 | 0 | 0 | 0 | 0 | 0 | 1 | 0 | 0 |
| FC Barcelona Catalunya | 1a | 2023-24 | 1 | 1 | 0 | 0 | 0 | 0 | 0 | 0 | 0 | 1 | 1 | 0 |
| FC Barcelona Catalunya | Total club | Total club | 1 | 1 | 0 | 0 | 0 | 0 | 0 | 0 | 0 | 1 | 1 | 0 |
| Total carrera | Total carrera | Total carrera | 2 | 1 | 0 | 0 | 0 | 0 | 0 | 0 | 0 | 2 | 1 | 0 |

## Referències

* ↑ «Marc Guiu (sub-17) | www.rfef.es» (en castellà). RFEF. [Consulta: 23 octubre 2023].
* ↑ «Marc Guiu» (en anglès). Transfermarkt. [Consulta: 23 octubre 2023].
* ↑ «FC Barcelona: Todo lo que hay que saber sobre Marc Guiu» (en castellà). Mundo Deportivo, 22-10-2023. [Consulta: 23 octubre 2023].
* ↑ «Perfil de Jugador Transfermarkt». [Consulta: 22 octubre 2023].
* ↑ «El retrato de Marc Guiu, uno de los ojitos derechos de Deco» (en castellà). Diari As, 22-10-2023. [Consulta: 23 octubre 2023].
* 1 2 Marcet, Jaume «¿Cómo fichó el Barça a Marc Guiu con siete años?». Sport, 23-10-2023.
* ↑ «Així és Marc Guiu, el nou heroi del Barça: edat, d'on és i el gol històric». El Nacional, 23-10-2023.
* ↑ «Marc Guiu: Veni, vidi, vici». [Consulta: 22 octubre 2023].
* ↑ «Xavi ya mira hacia el futuro: se lleva cuatro juveniles a Vigo» (en castellà), 03-06-2023. [Consulta: 5 desembre 2023].
* ↑ «L’1X1 dels debutants al Japó». [Consulta: 5 desembre 2023].
* ↑ «FC Barcelona: Todo lo que hay que saber sobre Marc Guiu» (en castellà), 22-10-2023. [Consulta: 5 desembre 2023].
* ↑ «La convocatòria per a viatjar a Granada». [Consulta: 5 desembre 2023].
* ↑ Christenson, Marcus; Bloor, Steven; Blight, Garry. «Next Generation 2023: 60 of the best young talents in world football» (en anglès). [Consulta: 5 desembre 2023].
* ↑ «Barça - Athletic: Divina joventut (1-0)». FC Barcelona, 22-10-2023.
* ↑ «Marc Guiu: Barcelona's 17-year-old match-winner transforms his world in 23 seconds» (en anglès), 23-10-2023. [Consulta: 24 octubre 2023].
* ↑ ; Llorens, Moises«Xavi: 'No fear in faces' of Barca teens like Guiu» (en anglès), 23-10-2023. [Consulta: 24 octubre 2023].
* ↑ «Guiu, 17, gets winner 33 seconds into Barca debut», 22-10-2023. [Consulta: 24 octubre 2023].
* ↑ «Marc Guiu: Veni, vidi, vici» (en anglès). FC Barcelona, 23-10-2023. [Consulta: 24 octubre 2023].
* ↑ «Barcelona teenager Marc Guiu scores winning goal 30 seconds into debut against Athletic Club», 23-10-2023. [Consulta: 24 octubre 2023].
* ↑ «Marc Guiu, man of the moment». FC Barcelona, 30-10-2023.
* 1 2 Millar, Colin «Chelsea complete Guiu signing from Barcelona» (en anglès). The Athletic. The New York Times, 01-07-2024.
* ↑ «Marc Guiu completes Chelsea transfer!». www.chelseafc.com. Chelsea F.C., 01-07-2024. [Consulta: 1r juliol 2024].
* ↑ «Marc Guiu, la pólvora blaugrana de Julen Guerrero». Sport. [Consulta: 22 octubre 2023].
* ↑ «Estadístiques de Marc Guiu». Besoccer. [Consulta: 18 maig 2023].

## Enllaços externs

* Marc Guiu Paz a La Preferente (castellà)